**Gânduri de primăvară**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar verde și flori

cât vezi cu ochii...

Ce mai contează norii

lunecătorii,

schimbătorii?

Ce mai contează că duhul copacilor

coboară din translucida matrice din cer

pe aripi de cocori?

Ce mai contează că norii curg,

că verdele se-nnimbă prea curând cu sfâșierea toamnei,

că plâng de dor cocorii,

când zborurile lor rămân -

engrame verzi, unduitoare

pe cerul albastru din noi?

Ce mai contează

că azi nu mai e ieri

și nu va mai fi mâine?

Scimbarea ne-nvăluie, ne-nvăluie

și doar iubirea rămâne

mereu, mereu...